b'\n_START_ARTICLE_\nBodalo\n_START_PARAGRAPH_\nBodalo je hladno oro\xc5\xbeje za bodenje, praviloma z ravnim, na obeh straneh nabru\xc5\xa1enim rezilom.\n_START_SECTION_\nZgodovina bodala\n_START_PARAGRAPH_\nKot ve\xc4\x8dina hladnega oro\xc5\xbeja tudi bodalo izvira iz prazgodovinskega orodja. Sprva so bila bodala narejena iz kamna ali kosti in so bila \xc5\xbee od samega za\xc4\x8detka namenjena ubijanju. Prva ohranjena bodala izvirajo iz 3. tiso\xc4\x8dletja pr. n. \xc5\xa1t., torej iz bronaste dobe. Bodalo je neposredni prednik me\xc4\x8da, ki se razvije iz velikih bodal.\n_START_SECTION_\nNamen\n_START_PARAGRAPH_\n\xc5\xbde od \xc4\x8dasa faraonov pa imajo bodala tudi pomembno vlogo pri ritualih in pri izkazovanju posebnih voja\xc5\xa1kih \xc4\x8dasti. Vse do danes predstavljajo bodala pomemben dodatek k paradnim uniformam. V boju sta ga po ve\xc4\x8dini zamenjala bojni no\xc5\xbe in bajonet.'